ΓΡΑΠΤΗ ΕΡΩΤΗΣΗ E-2961/00

υποβολή: Daniela Raschhofer (NI) προς το Συμβούλιο

(25 Σεπτεμβρίου 2000)

Θέμα: Η ακροδεξιά στα κράτη μέλη

Στην Αυστρίαπάρχει νόμος ο οποίος προβλέπει την ποινική δίωξη οποιασδήποτε μορφής επαναδραστηριοποίησης του Εθνικοσοσιαλισμού (απαγορευτικός νόμος του 1947, ΠΚ1. αριθ. 13/1945, ΑΚ1. αριθ. 25/1947). Ο νόμος αυτός έχει συνταγματική ισχύ.

Στις παραγράφους 3 έως 3i ορίζονται οι αξιόποινες πράξεις και οι επαπειλούμενες ποινές. Το ποινικό πλαίσιο κυμαίνεται, ανάλογα με τη μορφή του αδικήματος, μεταξύ ενός έτους και ισόβιας κάθειρξης. Η διεξαγωγή της διαδικασίας εμπίπτει στην αρμοδιότητα των δικαστηρίων των ομόσπονδων κρατών τα οποία εκδίδουν αποφάσεις ως δικαστήρια ενόρκων.

Θα μπορούσε η Επιτροπή να απαντήσει,

- σε ποια κράτη μέληπάρχουν παρόμοιες νομικές διατάξεις"

- ποιες διαφορέςπάρχουν μεταξύ των κρατών μελών όσον αφορά τις αξιόποινες πράξεις και τις επαπειλούμενες ποινές"

- εάν,πό το φως των κοινών ευρωπαϊκών αξιών, επιβάλλεται η ποινική δίωξη της επαναδραστηριοποίησης του Εθνικοσοσιαλισμού.

Ζητείται, εξάλλου, από την Επιτροπή να διαβιβάσει, ενδεχομένως, τους επιμέρους νόμους αυτού του είδους.

Απάντηση

(22 Δεκεμβρίου 2000)

Το Συμβούλιο θα ήθελε να γνωστοποιήσει στην αξιότιμη βουλευτή ότι η συγκεκριμένη πληροφορία την οποία ζητά με την ερώτησή της, σχετικά με τις αξιόποινες πράξεις και τις ποινές που ισχύουν στα κράτη μέλη, δεν είναι διαθέσιμη στο πλαίσιο του Συμβουλίου στο παρόν στάδιο.

Ωστόσο, το Συμβούλιο μπορεί να διαβεβαιώσει την αξιότιμη βουλευτή ότι το Συμβούλιο και η Προεδρία έχουν αναλάβει τηνποχρέωση να διασφαλίσουν ότι οι αξιόποινες πράξεις με κίνητρο το ρατσισμό ή την ξενοφοβία αντιμετωπίζονται στα κράτη μέλη αποτελεσματικά και κατά τρόπο που αντικατοπτρίζει την σοβαρότητά τους. Σε αυτή τη συνάρτηση, το Συμβούλιο θα μπορούσε να αναφέρει ότι στα συμπεράσματα του Ευρωπαϊκού Συμβουλίου του Τάμπερε αναγνωρίζεται η ανάγκη επιτάχυνσης της καταπολέμησης του ρατσισμού και της ξενοφοβίας.

Η κυριότερη πράξη που εξέδωσε το Συμβούλιο σε σχέση με τα ποινικά αδικήματα που συνδέονται με τον ρατσισμό είναι η κοινή δράση της 15ης Ιουλίου 1996 σχετικά με την καταπολέμηση του ρατσισμού και της ξενοφοβίας. Ο συνολικός στόχος της κοινής δράσης είναι να διασφαλισθεί η αμοιβαία βοήθεια μεταξύ των κρατών μελών στον τομέα αυτόν. Συγκεκριμένα, απαιτεί από τα κράτη μέλη να προβλέψουν ότι ορισμένες μορφές ρατσιστικής και ξενόφοβης συμπεριφοράς μπορούν να θεωρηθούν αξιόποινες πράξεις. Διαφορετικά, και εν αναμονή της έκδοσης των αναγκαίων διατάξεων, τα κράτη μέληποχρεούνται να αποκλίνουν από την αρχή του διττού αξιόποινου όσον αφορά την συμπεριφορά αυτή. Η κοινή δράση έχει επίσης ως σκοπό να απομακρύνει τον κίνδυνο οι δράστες αξιόποινων πράξεων ρατσισμού ή ξενοφοβίας να εκμεταλλεύονται το γεγονός ότι οι δραστηριότητες ρατσισμού και ξενοφοβίας μπορεί να αντιμετωπίζονται διαφορετικά στα κράτη μέλη.

Τον Μάιο 1998, το Συμβούλιο εξέτασε έκθεση σχετικά με την εφαρμογή της κοινής δράσης από τα κράτη μέλη. Η έκθεση κατέληγε στο συμπέρασμα ότι τα κράτη μέλη είχαν εφαρμόσει την κοινή δράση σε πολύ σημαντικό βαθμό και το Συμβούλιο κάλεσε σε νέα επανεξέταση κατά το έτος 2000. Τη στιγμή αυτή η Προεδρία προχωρεί σε συνεννοήσεις ώστε να καταστεί δυνατή η διεξαγωγή της επανεξέτασης, πράγμα που θα βοηθήσει το Συμβούλιο να εκτιμήσει την συνολική αποτελεσματικότητα της κοινής δράσης καθώς και κατά πόσον χρειάζεται να ενισχυθεί.